《全虚花十咏 其九 茗花》
清代·敦敏

骤雨潇潇已沸汤，兰芽别自蔼清芳。地炉纸帐疏烟薄，活火寒泉飞雪香。

几片绿云凝露润，一瓯碧玉喷珠光。茶经陆羽真能事，轻细相看入品尝。

作者简介：（1728—1796后）清宗室，字子明，号懋斋。阿济格后裔。官宗学总管。与弟敦诚均有诗名。与曹雪芹为知交。所著《懋斋诗钞》。为《红楼梦》重要研究资料。